Rikunarita-ORG/Wikinium huggingface dataset:
# ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)

| *ஆரி பாட்டர் அண்டு த சேம்பர் ஆஃப் சீக்கிரெட்சு* |
| --- |
|  |
| இயக்கம் | கிரிஷ் கொலம்பஸ் |
| தயாரிப்பு | டேவிட் ஹேமேன் |
| மூலக்கதை | ஆரி பாட்டர் அண்டு த சேம்பர் ஆப் சீக்கிரட்சு படைத்தவர் ஜே. கே. ரௌலிங் |
| திரைக்கதை | ஸ்டீவ் க்ளோவ்ஸ் |
| இசை | ஜான் வில்லியம்ஸ் |
| நடிப்பு | டேனியல் ராட்க்ளிஃப் ரூபர்ட் கிரின்ட் எம்மா வாட்சன் கென்னத் பிரனா ஜான் கிளீஸ் ராபி கோல்ட்ரேன் வார்விக் டேவிஸ் கிரிஃபித்ஸ் ரிச்சர்ட் ஹாரிஸ் ஜேசன் ஐசக்ஸ் இயன் ஹார்ட் ஜான் ஹர்ட் அலன் ரிக்மான் பியோனா ஷா மேகி ஸ்மித் ஜூலி வால்டர்ஸ் |
| ஒளிப்பதிவு | ரோகர் பிராட் |
| படத்தொகுப்பு | பீட்டர் ஹோநேஸ் |
| கலையகம் | வார்னர் புரோஸ். பிக்சர்ஸ் ஹேடே பிலிம்ஸ் 1492 பிக்சர்ஸ் |
| விநியோகம் | வார்னர் புரோஸ். பிக்சர்ஸ் |
| வெளியீடு | 3 நவம்பர் 2002 (2002-11-03) (லண்டன் ) 15 நவம்பர் 2002 (ஐக்கிய இராச்சியம் & ஐக்கிய அமெரிக்கா) |
| ஓட்டம் | 161 நிமிடங்கள் |
| நாடு | ஐக்கிய இராச்சியம் அமெரிக்கா |
| மொழி | ஆங்கிலம் |
| ஆக்கச்செலவு | $100 மில்லியன் |
| மொத்த வருவாய் | $879.6 மில்லியன் |

**ஆரி பாட்டர் அண்டு த சேம்பர் ஆஃப் சீக்கிரெட்சு** (Harry Potter and the Chamber of Secrets) என்பது 2002 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1998 ஆம் ஆண்டு இதே பெயரில் வெளியான நாவலை மையமாக வைத்து கிரிஷ் கொலம்பஸ் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளனர்.

இது ஆரி பாட்டர் திரைப்படத் தொடரின் இரண்டாவது படமாக 15 நவம்பர் 2002 அன்று ஐக்கிய இராச்சியம் மற்றும் அமெரிக்காவில் வெளியானது. இந்த படம் விமர்சன மற்றும் வணிகரீதியான வெற்றி பெற்று உலகளவில் 879 மில்லியன் டாலர்களை வசூலித்தது. மற்றும் 2002 ஆம் ஆண்டு வெளியான த லார்டு ஆப் த ரிங்ஸ்: த டூ டவர்ஸ் என்ற படத்தை தொடர்ந்து அதிக வசூல் செய்த இரண்டாவது படமாக அமைந்தது. இதன் மூன்றாம் பாகமான ஆரி பாட்டர் அண்டு த பிரிசினர் ஆப் ஆசுகபான் என்ற படம் 2004 ஆம் ஆண்டு வெளியானது.

## மேற்கோள்கள்

## வெளி இணைப்புகள்

Commons logo
இந்த தலைப்பைச் சார்ந்த மேற்கோள்கள் சில விக்கிமேற்கோள் திட்டத்தில் உள்ளன :ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்) அதிகாரப்பூர்வ இணையதளம்
* இணையதள திரைப்பட தரவுத்தளத்தில் *ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)*
* ஆல் மூவியில் *ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)*
* பாக்சு ஆபிசு மோசோவில் *ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)*
# யுனிவர்சல் ஸ்டுடியோஸ்

யுனிவர்சல் ஸ்டுடியோஸ்|  |
| நிறுவுகை | ஏப்ரல் 30, 1912 (1912-04-30) (யூனிவர்சல் திரைப்பட தயாரிப்பு நிறுவனம்) |
| தலைமையகம் | யுனிவர்சல் சிட்டி, கலிபோர்னியா |
| சேவை வழங்கும் பகுதி | உலகளவில் |
| முதன்மை நபர்கள் | டோனா லங்கலே (Chairman) |
| தொழில்துறை | திரைப்படம் |
| உற்பத்திகள் | மோஷன் பிக்சர்ஸ் |
| வருமானம் |  US$4.239 பில்லியன் (2011) |
| இயக்க வருமானம் |  US$27 மில்லியன் (2011) |
| தாய் நிறுவனம் | என்பிசி யுனிவர்சல் (காம்கேஸ்ட்) |
| உள்ளடக்கிய மாவட்டங்கள் | யுனிவர்சல் அனிமேஷன் ஸ்டுடியோஸ் ஃபோகஸ் ஃபீச்சர்ஸ் இல்லியூமினேஷன் எண்டர்டெயின்மெண்ட் வோர்கிங் டைட்டில் பிலிம்ஸ் யுனிவர்சல் ஸ்டுடியோஸ் ஹோம் என்டர்டைன்மென்ட் ஐக்கிய சர்வதேச பிக்சர்ஸ்(50%) |
| இணையத்தளம் | www.universalstudios.com |

**யுனிவர்சல் ஸ்டுடியோஸ்** (ஆங்கிலம்: *Universal Studios*) இது ஒரு அமெரிக்க நாட்டு திரைப்படப் படப்பிடிப்பு நிறுவனமாகும். இந்த நிறுவனம் ஏப்ரல் 30, 1912ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவில் அமைந்துள்ளது. ஹாலிவுட்டில் முக்கிய 6 திரைப்படப்பிடிப்பு நிறுவனத்தில் இதுவும் ஒன்றாகும். யுனிவர்சல் ஸ்டுடியோவில் எடுக்கப்பட்ட மூன்று முக்கியத் திரைப்படங்கள்: ஜவஸ் (1975), ஈ.டி. த எக்ஸ்ரா டெரஸ்ரிய (1982), ஜுராசிக் பார்க் (1993). இந்த மூன்று திரைப்படங்களை ஸ்டீவன் ஸ்பில்பேர்க் இயக்கியுள்ளார்.

## யுனிவர்சல் பிக்சர்ஸ்

யுனிவர்சல் பிக்சர்ஸ் தயாரித்து மற்றும் விநியோகம் செய்த சில திரைப்படங்கள்:

* ஈ.டி. த எக்ஸ்ரா டெரஸ்ரிய
* த பீப்பில் அண்டர் த ஸ்டேர்ஸ்
* ஜுராசிக் பார்க்
* த சாடோ
* பாஸ்ட் அன்ட் பியூரியஸ் 6
* ரிட்டிக்
* 47 ரோனின்
* என்ட்லெஸ் லவ்
* நான்-ஸ்டாப்
* நெய்பர்ஸ்
* எ மில்லியன் வேஸ் டு டை இன் த வேஸ்ட்
* த பர்ஜ்: அனார்ச்சி

## வெளி இணைப்புகள்

* அதிகாரப்பூர்வ இணையதளம்
* Universal Pictures
# 15-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 2-ஆம் ஆயிரமாண்டு |
| **நூற்றாண்டுகள்:** | 14-ஆம் நூற்றாண்டு - **15-ஆம் நூற்றாண்டு** - 16-ஆம் நூற்றாண்டு |
| **பத்தாண்டுகள்:** | 1400கள் 1410கள் 1420கள் 1430கள் 1440கள் 1450கள் 1460கள் 1470கள் 1480கள் 1490கள் |

1492, கொலம்பஸ் ஸ்பெயினுக்கான அமெரிக்காவைக் கண்டுபிடித்தான்.
**கிபி 15ம் நூற்றாண்டு** 1401 இல் ஆரம்பித்து 1500 இல் முடிவடைந்த ஒரு நூற்றாண்டு ஆகும்.

## முக்கிய நிகழ்வுகள்

* 1402 - ஸ்பானியர்கள் கனேறித் தீவுகளைக் கைப்பற்றினர்.
* 1402 - பரமேஷ்வரா என்பவனால் மலாக்கா சுல்தான் பேரரசு உருவாக்கப்பட்டது.
* 1403 - சீனாவின் தலைநகர் நான்ஜிங்கில் இருந்து பெய்ஜிங்குக்கு மாற்றப்பட்டது.
* 1438 - இன்கா பேரரசு உருவாக்கப்பட்டது.
* 1492 - கிறிஸ்தோபர் கொலம்பஸ் ஸ்பெயினின் முதலாவது குடியேற்ற நாடான *ஹிஸ்பனியோலா*வைக் கண்டுபிடித்தார்.
* 1492 - ஸ்பெயினில் இருந்து யூதர்கள் வெளியேற்றப்பட்டனர்.
* 1497-1499 - வாஸ்கோ டா காமாவின் இந்தியாவுக்கான முதலாவது பயணம்.

## கண்டுபிடிப்புகளும் புதிய அமைப்புகளும்

* பொது வங்கிகள்
* யொங்கில் கலைக்களஞ்சியம் (*Yongle Encyclopedia*)
* ஸ்கொட்ச் விஸ்கி
* மனநோய் வைத்தியசாலைகள்
* ஜொஹான்னஸ் குட்டன்பேர்க் முதலாவது அச்சியந்திரத்தைக் கண்டுபிடித்தார்.

## தமிழறிஞர்கள்

* அருணகிரிநாதர்
* காளமேகம்

## யாழ்ப்பாணத்தை ஆண்ட மன்னர்கள்

* குணவீர சிங்கையாரியன் (1417)
* கனகசூரிய சிங்கையாரியன் (1440)
* சப்புமால் குமாரயா அல்லது செண்பகப்பெருமாள் (1450)
* கனகசூரிய சிங்கையாரியன் (1467)

## மேற்கோள்கள்
# வடகொரியத் திரைப்படத்துறை

பியோங்யாங் திரைப்பட வளாகத்தின் சுவரோவியம்
**வடகொரியத் திரைப்படத்துறை** (Cinema of North Korea) என்பது வடகொரிய நாட்டுத் திரைப்படத்துறை ஆகும். இந்த நாட்டில் அரசியல் சூழ்நிலை காரணமாக திரைப்படத்துறை பெரும் வளர்ச்சியை அடையவில்லை. அனைத்து திரைப்பட தயாரிப்புகளும் கொரியாவின் தொழிலாளர் கட்சியால் மேற்பார்வையிடப்பபட்டு பல விதிமுறைகளின் கீழ் இயக்குகின்றது. வடகொரியாவில் தயாரிக்கப்பட்ட முதல் திரைப்படம் 1949 ஆம் ஆண்டு வெளியான 'மை ஹாம் வில்லேஜ்' என்ற படம் ஆகும். இங்கு பெரும்பாலும் அரசியல் மற்றும் இராணுவம் சார்ந்த ஆவனத் திரைப்படங்கள் தான் தயாரிக்கப்படுகின்றது.

வட கொரியாவில் தயாரிக்கப்பட்ட படங்களின் எண்ணிக்கையை தீர்மானிப்பது மிக கடினம். 1992 ஆம் ஆண்டில் ஆண்டுதோறும் சுமார் 80 திரைப்படங்களைத் தயாரிப்பதாக ஆசியவீக் என்ற பத்திரிகை தெரிவித்துள்ளது மற்றும் 2001 ஆம் ஆண்டில் பிபிசி அறிக்கை ஒன்று வட கொரியா ஆண்டுக்கு 60 திரைப்படங்களைத் தயாரிக்கிறது என்பதைக் குறிக்கிறது. வடகொரியா நாட்டில் 1987 ஆம் ஆண்டில் இருந்து பியோங்யாங் சர்வதேச திரைப்பட விழா இரண்டு ஆண்டுகளுக்கு ஒரு முறை நடத்தப்படுகிறது.

## மேற்கோள்கள்
# பெர்லின் சர்வதேசத் திரைப்பட விழா

| பெர்லின் திரைப்பட விழா |
| --- |
| இடம் | பெர்லின். ஜெர்மனி |
| நிறுவப்பட்டது | 1951 |
| விருதுகள் | தங்கக் கரடி மற்றும் வெள்ளிக் கரடி |
| பட எண்ணிக்கை | 395 (966 screenings) in 2012 |
| **இணையத் தளம்** |

**பெர்லின் திரைப்பட விழா** (The Berlin International Film Festival) உலகில் நடைபெறும் திரைப்பட விழாக்களில் முக்கியத்துவம் வாய்ந்த ஒன்றாகும். இத்திரைப்பட விழா ஜெர்மனியின் பெர்லின் நகரில் நடைபெறும். இத்திரைப்பட விழா மேற்கு ஜெர்மனியில் 1951 ஆம் ஆண்டு ஆரம்பிக்கப்பட்டது. ஒவ்வொரு வருடமும் பிப்ரவரி மாதம் நடைபெறும். இதில் 3,00,000 நுழைவுச் சீட்டுகள் விற்பனை செய்யப்பட்டு 5,00,000 பேர் பங்கு பெறுவர். இது உலகளவில் மிக அதிகமான மக்கள் பங்கு பெறும் திரைப்பட விழாவாகும். அதிகபட்சம் 400 திரைப்படங்கள் இத்திரைப்பட விழாவில் வெவ்வேறு பிரிவுகளின் கீழ் திரையிடப்படுகின்றன. இதில் 20 திரைப்படங்கள் *தங்கக் கரடி* மற்றும் *வெள்ளிக் கரடி* (Golden and Silver Bears) விருதிற்குத் தேர்ந்தெடுக்கப்படுகின்றன. 2001 ஆம் ஆண்டு முதல் *டிய்ட்டர் கோஸ்ஸிலிக்* (Dieter Kosslick) இத்திரைப்பட விழாவின் இயக்குநராக உள்ளார்.

## மேற்கோள்கள்
# ஆறு நாள் போர்

| ஆறு-நாள் போர்
 |
| --- |
| அரபு - இசுரேல் முரண்பாடு பகுதி
 |
|  ஆறு நாள் போருக்கு முன்னும், பின்னும் இஸ்ரேலின் கட்டுப்பாட்டுப் பகுதிகள். டிரான் நீரிணை வட்டமிடப்பட்டுள்ளது.
 |
|

|  |  |
| --- | --- |
| நாள் | 5 சூன் 1967 – 10 சூன் 1967
 |
| இடம் | மத்திய கிழக்கு நாடுகள் |
|  | தீர்மானமான இசுரேலிய வெற்றி
 |
| நிலப்பகுதி மாற்றங்கள் | இசுரேல் காசா கரையினையும் சினாய் தீபகற்பத்தினையும் எகிப்திடமிருந்தும், (கிழக்கு யெருசலேம் உட்பட்ட) மேற்குக் கரையினை யோர்தானிடமிருந்தும், கோலான் குன்றுகளை சிரியாவிடமிருந்தும் கைப்பற்றியது.
 |

 |
| பிரிவினர் |
|  இசுரேல்
 |  எகிப்து  சிரியா  யோர்தான் **ஆராபிய துணைப் படைகள்:**  ஈராக்  சவுதி அரேபியா  மொரோக்கோ  அல்ஜீரியா  லிபியா  குவைத்  தூனிசியா  சூடான்  பலஸ்தீன விடுதலை இயக்கம்
 |
| தளபதிகள், தலைவர்கள் |
|  இட்சாக் ரபீன்  மோசே தயான்  உசி நார்கிஸ்  மோர்டேசாய் கேர்  இசுரேல் டால்  மோர்டேசாய் கொட்  யெசாயனு கவிஸ்  ஏரியல் சரோன்  எஸ்சர் விஸ்மன்
 |  அப்டெல் ககிம் அமர்  அப்தல் முனிம் ரியட்  சயிட் இபின் சாக்கர்  அசாட் யான்மா  கபெஸ் அல்-அசாட்  அப்துல் ரகுமான் அரிப்
 |
| பலம் |
| 50,000 படைகள் 214,000 நெருக்கடி காலப் படைகள் 300 போர் விமானங்கள் 800 கவச வாகனங்கள்
**மொத்த படைகள்: 264,000** 100,000 நிறுத்திவைக்கப்பட்ட படைகள்
 | எகிப்து: 240,000 சிரியா, யோர்தான், ஈராக்: 307,000 957 போர் விமானங்கள் 2,504 கவச வாகனங்கள்
**மொத்த படைகள்: 547,000** 240,000 நிறுத்திவைக்கப்பட்ட படைகள்
 |
| இழப்புகள் |
| 776–983 killed 4,517 wounded 15 captured 46 aircraft destroyed
 | **எகிப்து** – 10,000–15,000 killed or missing 4,338 captured **யோர்தான்** – 700–6,000 கொல்லப்பட்டு அல்லது காணாமல் போனோர் 533 பிடிபட்டோர் **சிரியா** – 2,500 கொல்லப்பட்டோர் 591 பிடிபட்டோர் **ஈராக்** – 10 கொல்லப்பட்டோர் 30 காயமடைந்தோர் **மொத்தம்** – 13,200–23,500 கொல்லப்பட்டோர் 5,500+ பிடிபட்டோர் நூற்றுக்கணக்கான கவச வாகனங்கள் அழிக்கப்பட்டன 452+ விமானங்கள் அழிக்கப்பட்டன
 |

**ஆறு நாள் போர்** (*Six-day war*) அல்லது ஜூன் போர் அல்லது 1967 அரபு-இசுரேல் போர் அல்லது மூன்றாம் அரபு-இசுரேல் போர் எனப்படுவது 1967 இல் சூன் 5 தொடக்கம் சூன் 10 வரை இசுரேலியரால் அரபு நாடுகளான எகிப்து, சிரியா, ஜோர்டான் ஆகிய நாடுகள் மீது நடத்தப்பட்ட அதிரடித் தாக்குதலைக் குறிக்கும். சூன் 5 இல் இசுரேலின் அதிரடி வான் தாக்குதலுடன் இந்தப் போர் ஆரம்பமானது. இதன் விளைவு இசுரேலின் வெற்றியாக அமைந்தது. இந்தப் போருக்குக் காரணம் இசுரேலின் போர் மூர்க்கம் அல்லது இசுரேலின் தற்பாதுகாப்பே என்று மாறுபட்ட கருத்துகள் நிலவுகின்றன கூறுகின்றனர்.

## இவற்றையும் பார்க்க

* அரபு-இசுரேல் முரண்பாடு
* சூயெசு நெருக்கடி

## உசாத்துணைகள்

## வெளி இணைப்புகள்

மத்திய கிழக்கையே மாற்றிய போர்!
# ஜோகானஸ்பேர்க்

| ஜோகார்னஸ்பேக் |
| --- |
| Johannesburg skyline from Gold Reef City |
| குறிக்கோளுரை: Unity in Development |
|  ஜோகார்னஸ்பேக்கின் அமைவிடம் |
| நாடு | தென்னாபிரிக்கா |
| மாகாணம் | கௌடெங் |
| தொடக்கம் | 1886 |
| அரசு |
|  • நகரத் தந்தை | ஆமோஸ் மசொன்டோ |
| பரப்பளவு |
|  • மொத்தம் | 1,644 km2 (635 sq mi) |
| ஏற்றம் | 1,753 m (5,751 ft) |
| மக்கள்தொகை  (2001) |
|  • மொத்தம் | 32,25,812 |
|  • அடர்த்தி | 1,962/km2 (5,080/sq mi) |
| நேர வலயம் | ஒசநே+2 (SAST) |
| இடக் குறியீடு | 011 |
| இணையதளம் | www.joburg.org.za |

**ஜோகார்னஸ்பேக்** (Johannesburg) தென்னாபிரிக்காவின் மிகப்பெரியதும் மக்கள்தொகை கூடந்துமான நகரமாகும். இது கௌடெங் மாகாணத்தின் தலைநகரம் ஆகும்.ஜோகானர்னஸ்பேக் உலகில் 40வது பெரிய கூட்டுநகரமாகும். இது பிழையாக தென்னாபிரிக்காவின் தலை நகரமாக கருதப்படுவதுண்டு. தென்னாபிரிக்காவின் உச்சநிலை நீதிமன்றமான யாப்பு நீதிமன்றம் இங்கு அமைந்துள்ளது.

கனிமவளங்கள் நிறைந்தப் பகுதியில் அமைந்துள்ளமையால் ஜோகார்னஸ்பேக் பாரிய தங்க, வைர வியாபார மையமாக விளங்குகிறது. இங்கு தெற்கு ஆபிரிகாவின் பெரியதும் வேலைப்பழு கூடியதுமான ஓ. ஆர். தம்போ பன்னாட்டு விமானநிலையம் அமைந்துள்ளது.

தென்னாபிரிக்க மக்கள்தொகை கணிப்பீட்டின் படி இங்கு 3 மில்லியனுக்கதிகமான மக்கள் வசிக்கின்றனர். ஏனைய நகரங்களைவிட ஜோகார்னஸ்பேக் பரப்பளவில் கூடியதாகும். இது 1,644 ச.கி.மீ (635 ச.மை) பரப்பளவைக் கொண்டது. இதன் மக்கள்தொகை அடர்த்தி 1,962 inhabitants per ச.கி.மீ (5,082/ச.மீ) பாரிய ஜோகார்னஸ்பேக்கின் மக்கள்தொகை 8 மில்லியன் ஆகும்.

## இரட்டை நகரங்கள்

ஜோகானஸ்பேர்கின் இரட்டை நகரங்கள்:

|  |
| --- |
| * அடிஸ் அபாபா, எதியோப்பியா
* பாகு, அசர்பைஜான்
* பர்மிங்காம், ஐக்கிய இராச்சியம்
* காட்மாண்டூ, நேபாளம்
* கோபே, ஜப்பான்
* இலண்டன், ஐக்கிய இராச்சியம்
* மும்பை, இந்தியா
* புது தில்லி, இந்தியா
* நியூயார்க் நகரம், அமெரிக்க ஐக்கிய நாடு
* ரியோ டி ஜனேரோ, பிரேசில்
* சாவோ பாவுலோ, பிரேசில்
* விந்தோக், நமீபியா
 |

## மேற்கோள்கள்
# இசுபைடர்-மேன் (திரைப்படம்)

| *இசுபைடர்-மேன்* |
| --- |
|  |
| இயக்கம் | சாம் ரைமி |
| தயாரிப்பு | லாரா ஜிஸ்கின் இயன் பிரைஸ் |
| மூலக்கதை | இசுபைடர்-மேன் படைத்தவர் * ஸ்டான் லீ
* ஸ்டீவ் டிட்கோ
 |
| திரைக்கதை | டேவிட் கோயப் |
| இசை | டானி எல்ப்மேன் |
| நடிப்பு | * தோபி மக்குயர்
* வில்லெம் டபோ
* கிர்ஸ்டன் டன்ஸ்ட்
* ஜேம்ஸ் பிரான்கோ
* கிளிப் ராபர்ட்சன்
* ரோஸ்மேரி ஹாரிஸ்
 |
| ஒளிப்பதிவு | டோன் பெர்ஜெஸ் |
| படத்தொகுப்பு | ஆர்தர் கோபெர்ன் போப் முராவ்ஸ்கி |
| விநியோகம் | சோனி பிக்சர்ஸ் இரிலீசிங் |
| வெளியீடு | மே 3, 2002 (2002-05-03) (ஐக்கிய அமெரிக்கா) |
| ஓட்டம் | 121 நிமிடங்கள் |
| நாடு | ஐக்கிய அமெரிக்கா |
| மொழி | ஆங்கிலம் |
| ஆக்கச்செலவு | $139 மில்லியன்  |
| மொத்த வருவாய் | $825 மில்லியன்  |

**இசுபைடர்-மேன்** (Spider-Man) என்பது 2002 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.

லாரா ஜிஸ்கின் மற்றும் இயன் பிரைஸ் ஆகியோர் தயாரிக்கும் இந்த படத்திற்கு டேவிட் கோயப் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், வில்லெம் டபோ, கிர்ஸ்டன் டன்ஸ்ட், ஜேம்ஸ் பிரான்கோ, கிளிப் ராபர்ட்சன் மற்றும் ரோஸ்மேரி ஹாரிஸ் போன்ற பல நடித்துள்ளனர்.

ஸ்பைடர் மேன் என்ற படம் மே 3, 2002 ஆம் ஆண்டு ஐக்கிய அமெரிக்காவில் வெளியாகி ஒரே நாளில் 43.6 மில்லியன் டாலர்களை வசூலித்தது. இது உலகளவில் 825 மில்லியன் அமெரிக்க டாலர்கள் வசூலித்து சாதனையைப் பெற்றிருப்பதும் குறிப்பிடத்தக்கது. ஒரு நாளிலேயே அதிக வசூல் சாதனையைப் பெற்ற திரைப்படமாக கின்னஸ் உலக சாதனைப் புத்தகத்தில் இடம்பெற்றிருப்பதும் குறிப்பிடத்தக்கது. இந்தத் திரைப்படத்தை தொடர்ந்து இசுபைடர்-மேன் 2 (2004) மற்றும் இசுபைடர்-மேன் 3 (2007) ஆகிய படங்கள் வெளியானது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Spider-Man*
* டி.சி.எம் திரைப்பட தரவுத்தளத்தில் *Spider-Man*
# சாங்காய் உலக நிதி மையம்

| சாங்காய் உலக நிதி மையம் |
| --- |
| 上海环球金融中心 |
| 2010ல் சாங்காய் உலக நிதி மையம். |
|  |
| பொதுவான தகவல்கள் |
| நிலைமை | Complete |
| வகை | அலுவலகம், விடுதி, அருங்காட்சியகம், பார்வை மேடை, வண்டிகள் தரிப்பிடம், சில்லறை வணிகம் |
| இடம் | 100 செஞ்சுரி அவெனியூ, புடோங், சாங்காய், சீனா |
| கட்டுமான ஆரம்பம் | 1997 |
| நிறைவுற்றது | 2008 |
| திறப்பு | ஆகத்து 28, 2008 |
| செலவு | RMB ¥ 8.17 billion (USD $ 1.20 billion) |
| உயரம் |
| அலைக்கம்ப கோபுரம் | 494.4 m (1,622.0 அடி) / 492.0 m (1,614.2 அடி) |
| கூரை | 487.4 m (1,599.1 அடி) |
| மேல் தளம் | 474.0 m (1,555.1 அடி) |
| தொழில்நுட்ப விபரங்கள் |
| தள எண்ணிக்கை | 101 |
| தளப்பரப்பு | 381,600 m2 (4,107,500 sq ft) |
| உயர்த்திகள் | 91 |
| வடிவமைப்பும் கட்டுமானமும் |
| கட்டிடக் கலைஞர்(கள்) | கோன் பெடெர்சன் ஃபாக்சு |
| மேம்பாட்டாளர் | மோரி பில்டிங் கம்பனி. |
| அமைப்புப் பொறியாளர் | லெசுலி ஈ. ராபர்ட்சன் அசோசியேட்சு RLLP |
| முதன்மை ஒப்பந்தகாரர் | சீன அரசக் கட்டுமானப் பொறியியல் நிறுவனம், சாங்காய் கான்சுட்ரக்சன் (குழுமம்) செனரல் கம்பனி ஆகியன. |
| மேற்கோள்கள் |
|  |

**சாங்காய் உலக நிதி மையம்** சீனாவின் சாங்காய் நகரின் புடோங் பகுதியில் அமைந்துள்ள அதியுயர் வானளாவி ஆகும். கோன் பெடெர்சன் ஃபாக்சு (Kohn Pedersen Fox) என்னும் கட்டிடக்கலை நிறுவனத்தால் வடிவமைக்கப்பட்ட இவ்வானளாவி ஒரு கலப்புப் பயன்பாட்டுக் கட்டிடம். இதில், அலுவலகங்கள், விடுதிகள், மாநாட்டு மண்டபங்கள், பார்வையாளர் மேடை போன்றனவும், நிலத்தளத்தில் ஒரு அங்காடியும் உள்ளன. பாக் அயத் சாங்காய் என்னும் விடுதி நிறுவனம் இக்கட்டிடத்தில் 174 அறைகளைக் கொண்ட ஒரு விடுதியை நடத்தி வருகிறது. இவ்விடுதி வானளாவியின் 79 ஆவது தளம் முதல் 93 ஆவது தளம் வரையுள்ள தளங்களில் அமைந்துள்ளது. இதனால், கட்டிடங்களில், உலகின் மிக உயரமான இடத்தில் அமைந்த விடுதிகளில் இரண்டாவது நிலையில் இது உள்ளது.

2007 ஆம் ஆண்டு செப்டெம்பர் 14 ஆம் தேதி இவ்வானளாவி அதன் முழு உயரமான 492 மீட்டர்களை (1,614.2 அடிகள்) எட்டியபோது அப்போதைய நிலையில் உலகின் இரண்டாவது உயரமான கட்டிடம் என்ற பெயரையும் சீனாவின் மிக உயரமான கட்டிடம் என்னும் பெயரையும் அது பெற்றது.

## குறிப்புகள்
# ரியூகியோங் உணவகம்

| ரியூகியோங் உணவகம் |
| --- |
| ரியூகியோங் உணவகம் கட்டப்பட்டுக் கொண்டிருக்கிறது - ஆகஸ்து 2011 |
|  |
| பொதுவான தகவல்கள் |
| இடம் | பியொங்யாங், வட கொரியா |
| கட்டுமான ஆரம்பம் | 1987 |
| முகடு நாட்டப்பட்டது | 1992 |
| மதிப்பிடப்பட்ட நிறைவு | 2012 (projected) |
| உயரம் |
| கூரை | 330.02 மீட்டர்கள் (1,082.7 அடி) |
| தொழில்நுட்ப விபரங்கள் |
| தள எண்ணிக்கை | 105 |
| தளப்பரப்பு | 360,000 m2 (3,900,000 sq ft) |
| வடிவமைப்பும் கட்டுமானமும் |
| கட்டிடக் கலைஞர்(கள்) | பைக்டூசான் கட்டடக் கலைஞர்கள் மற்றும் பொறியியலாளர்கள் |
| மேம்பாட்டாளர் |  வட கொரியா  Orascom Group |
| முதன்மை ஒப்பந்தகாரர் | பைக்டூசான் கட்டடக் கலைஞர்கள் மற்றும் பொறியியலாளர்கள் (1987–1992) ஒரஸ்கொம் கட்டடக் கலை தொழிற்றுறை (2008–தற்போது) |
| மேற்கோள்கள் |
|  |

**ரியூகியோங் உணவகம்** அல்லது **யூகியூங் உணவகம்** (கொரியம்: 류경호텔) என்பது 105 மாடி பிரமிடு வடிவ வட கொரியாவின் தலைநகர் பியொங்யாங்கில் கட்டப்பட்டுக் கொண்டிருக்கும் ஓர் வானளாவி. இதன் பெயர் பியொங்யாங்கின் வரலாற்றுப் பெயர்களில் ஒன்று ஆகும். இது **105 மாடி** எனவும் அழைக்கப்படுகிறது. கட்டுமானப்பணிகள் 1987 ஆரம்பிக்கப்பட்டு 1989 இல் முடிவுற திட்டமிடப்பட்டிருந்தது. ஆயினும், சில தாமதங்களின் பின், சோவிற் ஒன்றியத்தின் வீழ்ச்சியுடன் கட்டுமானப் பொருட்களின் குறைவு, பரவலான பொருளாதார இடையூறுகள் என்பன 1992 இல் முடக்கத்தை ஏற்படுத்தின.

கட்டடத்தின் உச்சிவரை கட்டிமுடிக்கப்பட்ட போதும் சாரளம் மற்றும் உள்ளக பொருத்த வேலைகள் செய்யப்படாது 16 வருடங்கள் இருந்தது. ஏப்ரல் 2008 இல் மீண்டும் எகிப்தின் ஒரஸ்கொம் குழுவின் மேற்பார்வையில் ஆரம்பமாகியது. 2011 இல் வெளிப்புற வேலைகள் செய்து முடிக்கப்பட்டன. உள்ளக தரைக்கான 360,000 சதுர மீட்டர்கள் (3,900,000 sq ft) வேலைகள் வேலைகள் 2012 அல்லது அதன் பின்னும் நடைபெறலாம். உணவகம், விடுதி, குடியிருப்பு, வணிக வசதிகள் ஆகியவற்றை அக்கட்டடம் கொண்டிருக்குமென ஒரஸ்கொம் தெரிவிக்கின்றது. இக்கட்டடம் உத்தியோக பூர்வமாக கிம்-II சூங்கின் 100வது பிறந்த தினமான ஏப்ரல் 2012 அன்று திறந்து வைக்கப்பட்ட எதிர்பார்க்கப்பட்டபோதும், அது நிறைவேறவில்லை.

இக்கட்டடம் 330 மீட்டர்கள் (1,080 அடி) உயரத்திற்கு காணப்பட்டு பியொங்யாங்கின் முக்கிய வானளாவியும் வடகொரியாவின் பெரிய கட்டுமானமாகவும் உள்ளது. இது 1989 இல் நிறைவுற்றிருந்தால் உலகின் உயரமான உணவம் என்ற சிறப்பினைப் பெற்றிருக்கும். கட்டிமுடிக்கப்படாத இது ரோஸ் கோபுரம் 2009 இல் கட்டிமுடிக்கப்படும் வரை உயரமான உணவகம் என்ற பெயருக்கு உரியதாகவிருந்தது. ரியூகியோங் உணவகம் உலகிலுள்ள உயரமான கட்டங்களில் 40வது கட்டடமாகவும் (*சீன உலக வர்த்தக மையம் III* எனும் கட்டடமும் 40வது கட்டடமாகவுள்ளது) மாடிகள் அதிகம் உள்ளதில் 5வது கட்டடமாகவும் காணப்படுகின்றது.

## காட்சியகம்

* மார்ச் 2004
* மே 2005
* ஏப்ரல் 29, 2010
* அக்டோபர் 2010
* செப்டம்பர் 2011

## உசாத்துணை

## வெளி இணைப்புகள்

* பொதுவகத்தில் Ryugyong Hotel தொடர்பாக ஊடகக் கோப்புகள் உள்ளன.
# யோன் வில்லியம் டிரேப்பர் இல்லம்

| என்றி டிரேப்பர் வானாய்வகம் |
| --- |
| ஐ.அ. தேசிய வரலாற்று இடங்கள் பதிகை |
| ஐ.அ. தேசிய வரலாற்று அடையாளம் |
|
2007ல் கட்டிடத்தின் முன்பக்கத் தோற்றம். |
|  |
| **அமைவிடம்:** | 407 புரோட்வே, ஆசுட்டிங்சு-ஆன்-அட்சன், நியூயார்க்]] |
| **கட்டியது:** | 1840 |
| **நிர்வாக அமைப்பு:** | ஆசுட்டிங்சு வரலாற்றுக் கழகம் |
| **தே.வ.இ.பவில் சேர்ப்பு:** | மே 15, 1975 |
| **வகை NHL:** | மே 15, 1975 |
| **தே.வ.இ.ப  குறிப்பெண் #:** | 75001237 |

**யோன் வில்லியம் டிரேப்பர் இல்லம்** (ஆங்கிலம்: *John William Draper House*), **என்றி டிரேப்பர் வானாய்வகம்** (ஆங்கிலம்: *Henry Draper Observatory*), **டிரேப்பர் குடில்** எனப் பலவாறாக அழைக்கப்படும் இது, நியூயார்க்கின் ஆசுட்டிங்சு-ஆன்-அட்சன் என்னுமிடத்தில் யூ.எசு 9 வழியில் அமைந்துள்ளது. 1837-1882 காலப்பகுதியில், என்றி டிரேப்பர் தனது தந்தையார் யோன் வில்லியம் டிரேப்பருக்குச் சொந்தமான இந்தக் கட்டிடத்தில் ஒரு வானாய்வகத்தை நிறுவினார். இவ்விடத்திலேயே அவர், தொலைநோக்கி மூலம், நிலவில் இனங்காணத்தக்க சிறப்புக்கூறுகளைக் காட்டும் தொடக்ககால ஒளிப்படங்களை 1863ல் எடுத்ததன் மூலம், வானொளிப்படவியல் வரலாற்றை உருவாக்கினார்.

இவ்வில்லம் 1975ல் தேசிய வரலாற்றுச் சின்னமாக அறிவிக்கப்பட்டது. இது டிரேப்பர் குடும்பத்தின் பெயரால் அழைக்கப்படும் ஒரு பூங்காவின் நடுவில் அமைந்துள்ளது. இப்போது இது ஆசுட்டிங்சு வரலாற்றுக் கழகத்தின் அலுவலகமாகவும், உள்ளூர் வரலாற்று அருங்காட்சியகமாகவும் பயன்படுத்தப்படுகின்றது.

## மேற்கோள்கள்
# ஆனந்தமைடு

ஆனந்தமைடு அமைப்பு வாய்பாடு*ஆனந்தமைடு'* *(Anandamide)* என்பது கன்னாபினாய்டு வகையைச் சேரந்த நரம்பு மண்டலத்தில் உள்ள ஒரு தகவல் கடத்தி. இதன் வேதிப்பெயர் N-அரக்கிடானோயில் எத்தனால் அமைடு *(N-arachidonoylethanolamide)* என்பதாகும். ஆனந்தமைடு எனும் பெயர் ஆனந்தா என்ற சமசுகிருதச் சொல்லில் இருந்து பெறப்பட்டது.

ஆனந்தமைடு N-பாஸ்ஃபட்டைடில் எத்தனாலமைன் இல் இருந்து பல வழிகளில் தயாரிக்கப்படுகிறது.

## மேற்கோள்கள்
# இருபென்சோதயாசெபின்கள்

1,4-தயாசெபின்
 கியுட்டியாபின்
**இருபென்சோதயாசெபின்கள்** (*Dibenzothiazepines*) என்பவை இரண்டு பென்சீன் வளையங்கள் கொண்ட தயாசெபின் வழிப்பெறுதிகளாகும்.
கியுட்டியாபின், தியாநெப்டின், மெட்டியாபின் உள்ளிட்ட உளவியல்சார் மருந்துகள் இவற்றிற்கான சில எடுத்துக்காட்டுகளாகும். ஓர் அமில வினையூக்கியின் முன்னிலையில் 2-அமினோ-2'-கார்பாக்சி-இருபீனைல்சல்பைடு சேர்மத்தை நீரிழப்பு-ஒடுக்க வினைக்கு உட்படுத்தி இருபென்சோதயாசெபின்கள் தயாரிக்கப்படுகின்றன. டைபென்சோதயாசெபின்கள் என்றும் அழைக்கப்படும் இம்மருந்துகள் பற்றிய
தற்போதைய ஆய்வுகள் மருந்தியல் மற்றும் இவை குறித்த தரவுகள் மேம்பாட்டில் கவனம் செலுத்துகின்றன.

## மேற்கோள்கள்
# ஐந்து செவ்வியல் இலக்கியங்கள்

**ஐந்து செவ்வியல் இலக்கியங்கள்** எனப்படுவை சீன இலக்கிய செவ்வியல் நூல்களின் தொகுப்பு ஆகும். இந்த தொகுப்பின் சில ஆக்கங்கள் கிமு 1000 வரை பழமையானவை. உலகின் மிகப் பழமையான, செவ்விய படைப்புகளில் இவையும் ஒன்றாகும்.

* ஷிழ் சிங் - செய்யுள் செவ்வியல் தொகுப்பு
* சுசிங் - வரலாறு செவ்வ்லியல் தொகுப்பு
* லி சி - சடங்குகள் செவ்வியல் தொகுப்பு
* ஐ-சிங் - மாற்றம் செவ்வியல் தொகுப்பு
* Chūnqiū - Spring and Autumn Annals

## மேற்கோள்கள்